पाकीज़ा
पाकीज़ा (उर्दु: پاکیزہ، पवित्र) एक सन 1972 की बॉलीवुड फिल्म है। यह एक त़वायफ़ की मार्मिक कहानी है और इसे आज तक लता मंगेशकर द्वारा गाये गये मधुर गीतों के लिये याद किया जाता है। फिल्म का निर्देशन क़माल अमरोही ने किया था जो मुख्य नायिका मीना कुमारी के पति भी थे। फिल्म लगभग १४ वर्षों मे बन कर तैयार हुई।
फिर भी दिल है हिन्दुस्तानी
फिर भी दिल है हिन्दुस्तानी 2000 में बनी हिन्दी भाषा की हास्य नाट्य फिल्म है। फिल्म अज़ीज़ मिर्जा ने निर्देशित की थी और शाहरुख़ ख़ान और जूही चावला ने किरदार निभाए थे। इस फिल्म से शाहरुख़, जूही और अज़ीज़ ने अपनी नई प्रोडक्शन कंपनी ड्रीमज़ अनलिमिटेड, अब रेड चिलीज़ एंटरटेनमेंट के तहत पहली बार कोई फिल्म निर्मित की।